खंडवा। सोमवार शाम भोपाल में भाजपा जिलाध्यक्ष की घोषणा हुई। हरीश कोटवाले को खंडवा का जिलाध्यक्ष बनाया गया। श्री कोटवाले के जिलाध्यक्ष बनने का संदेशा मिलते ही समर्थकों ने जश्न मनाना शुरू कर दिया। उनके घर के बाहर ढोल बजे।
खुशी के इस मौके पर श्री कोटवाले की 90 साल की मां गिरिजा देवी भी खुद को रोक नहीं सकी। परिवार के लोगों का सहारा लेकर वे समर्थकों के बीच पहुंची। यहां खुशी से उनके पैर भी थिरक पड़े। जब गिरिजा देवी झूमीं तो बेटे हरीश कोटवाले की आंखें खुशी से भर आई। गिरिजा देवी ने कहा- 40 साल से बेटे को तपस्या करते देख रही हूं।
आज उसे जिले का सबसे ऊंचा पद मिला है तो खुद को रोक नहीं सकी। इधर, जिलाध्यक्ष बनने के बाद श्री कोटवाले ने कहा संगठन को एकजुट रखना पहली चुनौती है। लोकसभा, विधानसभा चुनाव की तरह ही आगामी पंचायत और परिषद के चुनावों में पार्टी की जीत होगी। महापौर, विधायक एवं अन्य सभी जनप्रतिनिधियों के साथ काम किया जाएगा। पार्टी के वरिष्ठ पदाधिकारियों के मार्गदर्शन से ही सभी काम होंगे।
हरीश कोटवाले के जिलाध्यक्ष बनने के बाद पड़ावा स्थित उनके घर के बाहर समर्थकों की भीड़ लग गई। यहां 90 साल की उनकी मां गिरिजा देवी भी ढोल की थाप पर झूम उठीं। पीछे समर्थकों के साथ खड़े श्री कोटवाले।
hin_Deva hin_Deva hin_Deva hin_Deva